**Likumprojekta “Valsts informācijas un komunikācijas tehnoloģiju pārvaldības likums” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2013.gada 19.februāra rīkojuma Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis”” 4.punkts[[1]](#footnote-1), kas uzdod Vides aizsardzības un reģionālās attīstības ministrijai (turpmāk – VARAM) līdz 2017.gada 30.jūnijam izstrādāt un iesniegt noteiktā kārtībā Ministru kabinetā (turpmāk – MK) valsts informācijas un komunikācijas tehnoloģiju pārvaldības likumprojektu (turpmāk – likumprojekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mūsdienās pasaulē un Latvijā arvien populārāki kļūst tādi pakalpojumi, kuru sniedzēji piedāvā koplietot, atkalizmantot vai attālināti izmantot informācijas un komunikācijas tehnoloģijas (turpmāk – IKT). Tiem, kuri izmanto šos pakalpojumus, rodas iespēja ietaupīt savus resursus, kas nepieciešami IKT līdzekļu un IKT kompetences uzturēšanai.  VARAM uzskata, ka tāda IKT pārvaldība, kas balstās uz minēto pakalpojumu principiem, dod iespēju konsolidēt valsts pārvaldē esošos IKT līdzekļus un IKT kompetenci, kā arī ietaupīt finanšu un cilvēkresursus, kas saistīti ar IKT nodrošināšanu un lietošanu. Šāda IKT pārvaldības modeļa ieviešana valsts pārvaldē novērsīs IKT sadrumstalotību pa atsevišķām institūcijām, koncentrējot IKT līdzekļus un IKT kompetenci institūcijās, kuru darbība pamatā ir saistīta ar IKT pārvaldību, tai skaitā IKT atbalsta sniegšanu citām institūcijām. Savukārt institūcijām, kas saņem IKT atbalstu, rodas iespēja stiprināt savu kompetenci un kapacitāti, lai īstenotu ar valsts pārvaldi saistīto darbību.  VARAM norāda, ka tāda IKT pārvaldība, kas ļauj racionāli un efektīvi izmantot IKT visā valsts pārvaldē, ir jāīsteno atbilstoši vienotai valsts politikai IKT pārvaldības jomā (turpmāk – IKT politika), nodrošinot ar IKT palīdzību efektīvu, caurskatāmu, ērtu, pieejamu valsts pārvaldi, kvalitatīvu pakalpojumu un informācijas pieejamību un sabiedrības iesaistīšanu valsts pārvaldē. Turklāt, nosakot, īstenojot un aktualizējot IKT politiku, ir jāizvērtē IKT izmantošanas iespējas un lietderība, proti, IKT izmantošanai valsts pārvaldē ir jārada ieguvumi vai jādod labumi sabiedrībai un valsts pārvaldei (piemēram, administratīvā sloga mazināšana, darbības kvalitātes uzlabošana, izmaksu ietaupīšana vai sociālekonomisko ieguvumu radīšana), savukārt IKT izmantošanas izdevumiem ir jābūt samērojamiem ar šiem ieguvumiem vai labumiem.  Institūcijām, savstarpēji sadarbojoties, ir jāplāno un jāveic sava darbība IKT pārvaldības jomā, tai skaitā jāorganizē un jāīsteno IKT pasākumi (ieskaitot iniciatīvas, projektus un citas aktivitātes, kas vērstas uz IKT nodrošināšanu un lietošanu), ievērojot IKT politiku, turklāt šī darbība ir jākoordinē dažādos līmeņos, proti, visā valsts pārvaldē, atsevišķās valsts pārvaldes nozarēs, kā arī pašvaldībās un citās institūcijās, saskaņojot starp institūcijām tādus IKT pasākumus, kuri rada būtisku savstarpējo ietekmi uz IKT izmantošanu.  Savukārt, lai noteiktu, īstenotu un aktualizētu IKT politiku, visā valsts pārvaldē (ieskaitot pašvaldības) ir jāpārrauga situācija, kas saistīta ar IKT izmantošanu, kā arī jānodrošina tādas informācijas veidošana, uzturēšana un lietošana, kas nepieciešama, lai īstenotu IKT pārvaldību, tai skaitā IKT pasākumus.  IKT pārvaldība, tai skaitā IKT pasākumi, ir jāfinansē, īstenojot IKT politiku, savukārt IKT pārvaldības finansēšana ir jānodrošina, izmantojot šim nolūkam paredzētos valsts vai pašvaldību budžeta līdzekļus, ārvalstu finanšu palīdzību vai citus finansēšanas avotus, kā arī saskaņojot budžeta pieprasījumus par līdzekļu piešķiršanu vai pārdalot piešķirtos budžeta līdzekļus starp institūcijām, kurās IKT pārvaldības īstenošana rada būtisku savstarpējo ietekmi uz IKT izmantošanu.  VARAM norāda, ka IKT pārvaldībā iesaistīto institūciju lomas un atbildība atšķiras atkarībā no darbības specifikas. Proti, veicot IKT pārziņa darbību, institūcijas atbild par IKT līdzekļiem, kā arī IKT atbalstu citām institūcijām, kurām nav lietderīgi uzturēt IKT, bet kuras izmanto IKT, lai īstenotu savu darbību, savukārt, veicot informācijas pārziņa darbību, institūcijas atbild par informāciju, kuras aprite tiek nodrošināta ar IKT palīdzību. Ņemot to vērā, institūciju atbildība IKT pārvaldības jomā savstarpēji ir jāsadala atbilstoši institūciju darbības specifikai, taču jāparedz arī iespēja uzturēt vienā institūcijā gan IKT pārziņa, gan informācijas pārziņa kompetenci, ja tas ir lietderīgi.  Ievērojot iepriekšminēto, valsts pārvaldē ir jābūt normatīvajam regulējumam, kas nosaka institūciju lomas IKT pārvaldības jomā, ļaujot sadalīt ar to saistīto atbildību starp dažādām institūcijām atbilstoši to darbības specifikai, un regulē vienotu kārtību, kādā institūcijas īsteno, koordinē un finansē IKT pārvaldību, nodrošina un lieto IKT, kā arī nodrošina informācijas apriti ar IKT palīdzību. Šis regulējums ir ietverts likumprojektā.  VARAM norāda, ka pašlaik spēkā ir Valsts informācijas sistēmu likums (turpmāk – VIS likums), kas attiecas uz IKT pārvaldību valsts pārvaldē. Taču atbilstoši VIS likumam katrā institūcijā ir jāuztur gan IKT pārziņa, gan informācijas pārziņa kompetence, kas rada situāciju, kurā vienai institūcijai ir jārisina visi ar IKT pārvaldību saistītie uzdevumi neatkarīgi no darbības specifikas. Savukārt likumprojektā ietvertais regulējums nošķir atbildību par IKT nodrošināšanu un informācijas apriti, kuru nodrošina ar IKT palīdzību, kas ļauj sadalīt IKT pārziņa un informācijas pārziņa kompetenci starp dažādām institūcijām atbilstoši to darbības specifikai (šajā situācijā visus IKT nodrošināšanas uzdevumus risina IKT pārziņi, bet informācijas pārziņi izmanto IKT pārziņu sniegto IKT atbalstu, lai īstenotu savu darbību ar IKT palīdzību).  Turklāt VIS likums regulē IKT pārvaldību, kas attiecas tikai uz valsts informācijas sistēmām (turpmāk – VIS), kā arī paredz, ka tikai viena institūcija (VARAM) koordinē citu institūciju darbību IKT pārvaldības jomā, savukārt likumprojekts aptver visus valsts pārvaldē izmantojamos IKT rīkus un risinājumus, kā arī iesaista IKT pārvaldības koordinēšanā visas ministrijas un pašvaldības.  Ievērojot iepriekšminēto, VIS likumu paredzēts atzīt par spēku zaudējušu, kad stāsies spēkā likumprojektā ietvertais regulējums, taču, izstrādājot šo regulējumu, ir jāievēro tādi IKT pārvaldības principi, uz kuriem balstās VIS likums, bet kuri nav pretrunā ar likumprojekta mērķi un būtību[[2]](#footnote-2). |
| 3. | Projekta izstrādē iesaistītās institūcijas | VARAM |
| 4. | Cita informācija | Likumprojektā ietvertais regulējums stāsies spēkā 2019.gada 1.oktobrī, kad paredzēts nodot lietošanā Valsts informācijas resursu, sistēmu un sadarbspējas informācijas sistēmu (turpmāk – VIRSIS), kas pašlaik tiek izstrādāta, īstenojot projektu „Vienotā datu telpa”[[3]](#footnote-3), kura mērķis ir uzlabot informācijas apmaiņu un sadarbspēju valsts pārvaldē, nodrošinot IKT pārvaldību. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attiecas uz:  1) institūcijām, kas īsteno savu darbību, izmantojot IKT, ciktāl citu likumu speciālajās tiesību normās nav noteikts citādi;  2) privātpersonām, kuras pilda pārvaldes uzdevumus, ciktāl šo personu darbība ir saistīta ar attiecīgo uzdevumu izpildi.  Regulējuma izpratnē institūcija ir publiska persona vai tās iestāde, kā arī privātpersona[[4]](#footnote-4), kura pilda tai noteiktos, deleģētos vai ar pilnvarojumu nodotos uzdevumus saistībā ar valsts pārvaldes īstenošanu (jeb pārvaldes uzdevumus),  Regulējuma izpratnē par privātpersonu ir uzskatāma arī kapitālsabiedrība, kuru ir dibinājusi vai kurā līdzdalību ir ieguvusi publiska persona, tai skaitā valsts vai atvasināta publiska persona[[5]](#footnote-5). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar |
| 3. | Administratīvo izmaksu monetārais novērtējums | Likumprojekts šo jomu neskar |
| 4. | Cita informācija | Regulējums paredz, ka, sadarbojoties ar privātpersonām, kuru darbība nav saistīta ar pārvaldes uzdevumu izpildi, institūcijas var (ja tas ir iespējams un lietderīgi):  1) piesaistīt attiecīgo personu finanšu līdzekļus IKT pārvaldības finansēšanai (atbilstoši normatīvajiem aktiem par publisko un privāto partnerību[[6]](#footnote-6));  2) iesaistīt attiecīgās personas tādu IKT nodrošināšanā, kas nepieciešamas institūcijām (atbilstoši normatīvajiem aktiem par publiskajiem iepirkumiem vai publisko un privāto partnerību[[7]](#footnote-7));  3) nodrošināt attiecīgajām personām iespēju lietot IKT, kas ir institūciju pārziņā (atbilstoši normatīvajiem aktiem par pakalpojumu sniegšanu valsts pārvaldē[[8]](#footnote-8));  4) iesaistīt attiecīgās personas tādas informācijas aprites nodrošināšanā, kura ir nepieciešama institūcijām, kā arī institūciju rīcībā esošās informācijas sniegšanā ar IKT palīdzību (atbilstoši normatīvajiem aktiem par valsts pārvaldes pakalpojumu elektronizāciju un sniegšanu[[9]](#footnote-9));  5) nodrošināt attiecīgajām personām iespēju lietot tādu informāciju, kas paredzēta atkalizmantošanai, saņemot šo informāciju no institūcijām ar IKT palīdzību (atbilstoši normatīvajiem aktiem par informācijas atklātību[[10]](#footnote-10)). |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017.gads | | Turpmākie trīs gadi (euro) | | |
| 2018. | 2019. | 2020. |
| saskaņā ar valsts budžetu 2017.gadam | izmaiņas kārtējā gadā, salīdzinot ar valsts budžetu 2017.gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |

| 1 | 2 | 3 | 4 | 5 | 6 |
| --- | --- | --- | --- | --- | --- |
| 1. Budžeta ieņēmumi: | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav | | | | |
| 7. Cita informācija | Likumprojektā ietvertais regulējums nerada ietekmi uz budžetu.  Turklāt likumprojekts nosaka, ja IKT pārvaldība, kuru īsteno kāda institūcija, būtiski ietekmē IKT pārvaldību citā institūcijā, attiecīgās institūcijas savstarpēji saskaņo budžeta pieprasījumus par tām nepieciešamo finanšu līdzekļu piešķiršanu vai nodrošina tām piešķirto finanšu līdzekļu savstarpējo pārdalīšanu. Savukārt tādu finansēšanas modeli, kas nodrošina IKT izmantošanu un ar to saistīto sadarbību starp institūcijām, neradot papildu ietekmi uz valsts budžetu, ir paredzēts izstrādāt un iekļaut MK noteikumos par IKT pārvaldības finansēšanu, kuri tiks izdoti saskaņā ar likumprojektā ietverto deleģējumu[[11]](#footnote-11).  Lai koordinētu institūciju darbību IKT pārvaldības jomā un pārraudzītu ar IKT izmantošanu saistīto situāciju valsts pārvaldē, nodrošinot IKT pārvaldības kvalitāti un efektivitāti, VARAM ir nepieciešams tāds cilvēkresursu un to darba apjoms, kas līdzvērtīgs projekta “Publiskās pārvaldes informācijas un komunikāciju tehnoloģiju arhitektūras pārvaldības sistēma (PIKTAPS)”[[12]](#footnote-12) īstenošanai paredzētajam apjomam.  PIKTAPS projekta mērķis ir nodrošināt Eiropas Reģionālās attīstības fonda (turpmāk – ERAF) līdzfinansēto IKT projektu savstarpējo saskaņotību, būtiskāko centralizēto platformu projektēšanu un īstenošanu, kā arī veicināt sabiedrības spējas un ieinteresētību efektīvi izmantot radītos IKT risinājumus.  Izmantojot ERAF finansējumu, pašlaik PIKTAPS projektā darbojas 11 speciālisti (VARAM darbinieki). VARAM ir ieinteresēta saglabāt un uzturēt šo cilvēkresursu apjomu arī pēc PIKTAPS projekta īstenošanas, nodrošinot tam nepieciešamo valsts budžeta finansējumu tādā apjomā, kas līdzvērtīgs PIKTAPS speciālistu uzturēšanai (285 288,99 euro gadā, ieskaitot atalgojumu un VARAM veicamo valsts sociālās apdrošināšanas obligāto iemaksu).  Lai nodrošinātu IKT pārvaldību saskaņā ar likumprojektā ietverto regulējumu, VARAM uzskata, ka jautājums par minēto cilvēkresursu uzturēšanu ir jāizskata MK. Tāpēc likumprojektam ir pievienots MK sēdes protokollēmuma projekts, kas uzdod VARAM līdz 2018.gada 28.decembrim sadarbībā ar citām ministrijām izstrādāt un iesniegt noteiktā kartībā MK izskatīšanai priekšlikumus par izdevumu finansēšanas apjomu un iespējām attiecībā uz cilvēkresursu uzturēšanu VARAM, kā arī citās ministrijās un to padotības iestādēs (nepalielinot ietekmi uz valsts budžetu), lai izpildītu likumprojektā ietvertā regulējuma prasības, veicot tam nepieciešamos uzdevumus tādā apjomā, kas nodrošina IKT pārvaldības kvalitāti un efektivitāti. Līdz ar to tiek plānots, ka cilvēkresursu uzturēšanai nepieciešamais finansējums tiks nodrošināts visiem resoriem piešķirto budžeta līdzekļu ietvaros, tādēļ likumprojekta īstenošana ietekmēs visu ministriju budžetā esošo finansējumu, bet neradīs papildu ietekmi uz valsts budžetu. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | 1. Likumprojekts paredz izdot MK noteikumus, kuri nosaka:  1) IKT pārvaldības īstenošanai nepieciešamo informāciju, kā arī šīs informācijas aprites kārtību. Šie noteikumi regulēs tādas informācijas veidošanu, uzturēšanu un lietošanu, kas nepieciešama IKT pārvaldībai, piemēram, par IKT pasākumiem (ieskaitot iniciatīvas un projektus, kas saistīti ar IKT nodrošināšanu un lietošanu), IKT (tehnoloģiskajiem) resursiem un pakalpojumiem un informācijas resursiem, kā arī finanšu un cilvēkresursiem, kas nepieciešami IKT pārvaldībai. Šīs informācijas aprite tiks nodrošināta, lietojot VIRSIS[[13]](#footnote-13);  2) kārtību, kādā nodrošina IKT pārvaldības koordinēšanu, kā arī saskaņo IKT pasākumus, kuri būtiski ietekmē IKT izmantošanu valsts pārvaldē, ieskaitot pašvaldības. Atbilstoši šajos noteikumos noteiktajai kārtībai tiks plānota un veikta institūciju darbība IKT pārvaldības jomā dažādos līmeņos (pārresoru, starpresoru, resora un pašvaldības līmenī), nosakot par IKT politikas noteikšanu, īstenošanu un aktualizēšanu atbildīgās institūcijas attiecīgajos IKT pārvaldības līmeņos, kā arī IKT politikas hierarhisko struktūru un faktorus, kas ietekmē IKT politikas aktualizēšanu. Turklāt saskaņā ar šiem noteikumiem tiks vērtēti IKT pasākumi, nosakot tādu IKT pasākumu kritērijus, kuri būtiski ietekmē IKT izmantošanu valsts pārvaldē, kā arī tiks pārraudzīta attiecīgo IKT pasākumu (arī IKT projektu) īstenošana (neatkarīgi no finansēšanas avota);  3) kārtību, kādā nodrošina IKT pārvaldības finansēšanu un saskaņo valsts budžeta pieprasījumus par IKT pārvaldībai nepieciešamo finanšu līdzekļu piešķiršanu. Šajos noteikumos tiks noteikts IKT pārvaldības finansēšanas modelis[[14]](#footnote-14), kurā tiks finansēta IKT projektu un citu IKT pasākumu īstenošana un attiecīgo pasākumu rezultātu uzturēšana, kā arī tiks reglamentēta tādu valsts budžeta pieprasījumu vērtēšana, kuri saistīti ar finanšu līdzekļu piešķiršanu IKT pārvaldībai;  4) vispārīgās prasības IKT (tehnoloģisko) resursu un pakalpojumu nodrošināšanai un lietošanai. Šie noteikumi noteiks organizatoriskā un tehniskā rakstura prasības, kuras attiecas uz IKT (tehnoloģisko) resursu (ieskaitot informācijas sistēmas) un ar tiem saistīto IKT (tehnoloģisko) pakalpojumu nodrošināšanu un lietošanu, kā arī IKT pārziņu un citu institūciju pienākumus un tiesības, kas saistītas ar attiecīgo prasību izpildi;  5) vispārīgās prasības informācijas resursu nodrošināšanai un lietošanai. Šie noteikumi noteiks organizatoriskā un tehniskā rakstura prasības, kuras attiecas uz informācijas resursu nodrošināšanu un lietošanu, kā arī informācijas pārziņu un citu institūciju pienākumus un tiesības, kas saistītas ar attiecīgo prasību izpildi. |
| 2. Likumprojektam ir pievienots MK sēdes protokollēmuma projekts, kas satur uzdevumu visām ministrijām attiecīgo nozaru normatīvajos aktos, kuros ir ietverti Valsts informācijas sistēmu likumā lietotie termini, nepieciešamos grozījumus saistībā ar likumprojektā lietoto terminoloģiju veikt kopā ar citiem (būtiskajiem) grozījumiem šajos normatīvajos aktos[[15]](#footnote-15).  Šis uzdevums, galvenokārt, ir saistīts ar normatīvajiem aktiem, kuri izstrādāti, ievērojot VIS likumā noteiktās prasības attiecībā uz katras konkrētas VIS izveidošanas un darbības tiesisko pamatu.  Attiecīgie normatīvie akti netiek izdoti saskaņā ar VIS likumu, jo tie regulē institūciju darbību, kura saistīta ar valsts funkciju (arī pārvaldes uzdevumu) izpildi un kurai informācijas apriti nodrošina, lietojot VIS.  Pēc VIS likuma spēka zaudēšanas[[16]](#footnote-16) minētie normatīvie akti netiks atzīti par spēku zaudējušiem, jo tiek uzskatīti par tādu tiesisko pamatu, kas ļauj nodrošināt institūciju pārziņā esošās informācijas apriti ar IKT palīdzību atbilstoši likumprojektam[[17]](#footnote-17).  Ņemot vērā, ka likumprojektā un VIS likumā lietotā terminoloģija ir atšķirīga, minētā uzdevuma izpilde novērsīs iespējamus interpretācijas riskus saistībā ar tādiem terminiem, kuru skaidrojums nebūs saistošs, piemērojot attiecīgos normatīvos aktus, kad VIS likums zaudēs spēku.  Ievērojot likumprojektā un VIS likumā lietoto terminu skaidrojumu[[18]](#footnote-18) un interpretācijas iespējas, VARAM ierosina attiecīgos terminus, kā arī ar tiem saistīto regulējumu, kuru ietver uzdevumā minētie normatīvie akti, interpretēt šādi:  1) ja normatīvo aktu normas attiecas uz VIS (vai integrētu VIS) kā uz informācijas avotu, kas satur kādas darbības īstenošanai nepieciešamo informāciju, tad norādītā VIS (arī tāda VIS, kura ietilpst integrētā VIS) šajās normās tiek uzskatīta par informācijas resursu, bet institūcija, kas norādīta kā VIS pārzinis, atbilstoši šīm normām īsteno informācijas pārziņa darbību, nodrošinot attiecīgo informācijas resursu. Savukārt VIS lietotājs ir fiziskā vai juridiskā persona (arī institūcija), kas lieto VIS kā informācijas resursu, bet VIS datu subjekts ir tāda persona, kas sniedz datus iekļaušanai šajā VIS kā informācijas resursā;  2) ja normatīvo aktu normas attiecas uz VIS (vai integrētu VIS) kā uz IKT līdzekli, ar kura palīdzību tiek nodrošināta informācijas aprite, tad norādītā VIS (arī tāda VIS, kura ietilpst integrētā VIS) šajās normās tiek uzskatīta par informācijas sistēmu jeb IKT (tehnoloģisko) resursu, bet institūcija, kas norādīta kā VIS pārzinis, atbilstoši šīm normām īsteno IKT pārziņa darbību, nodrošinot attiecīgo informācijas sistēmu. Savukārt VIS lietotājs ir fiziskā vai juridiskā persona (arī institūcija), kas lieto VIS kā informācijas sistēmu, lai veiktu ar tās palīdzību tādas funkcionāli paredzētas darbības, kas saistītas ar VIS kā informācijas resursā iekļaujamās informācijas apstrādi;  3) ja normatīvo aktu normas attiecas uz tādu VIS turētāju, kas nav VIS pārzinis, tad tiek uzskatīts, ka, lietojot attiecīgo VIS, atbildību par informācijas aprites nodrošināšanu paredzēts sadalīt starp dažādām institūcijām, un, līdz ar to, institūcija, kas veic VIS turētāja funkcijas, atbilstoši šīm normām īsteno IKT pārziņa darbību, nodrošinot attiecīgo VIS kā informācijas sistēmu jeb IKT (tehnoloģisko) resursu, bet VIS pārzinis īsteno tādas informācijas pārziņa darbību, kas iekļaujama VIS, nodrošinot informācijas resursu, kas ietver šo informāciju;  4) normatīvo aktu normās norādītais VIS savietotājs tiek uzskatīts par informācijas sistēmu jeb tādu IKT (tehnoloģisko) resursu, ar kura palīdzību var nodrošināt informācijas apriti starp dažādām informācijas sistēmām, savukārt institūcija, kas norādīta kā VIS savietotāja pārzinis, atbilstoši šīm normām veic IKT pārziņa darbību, nodrošinot attiecīgo VIS savietotāju kā informācijas sistēmu.  Ievērojot iepriekšminēto, attiecīgos normatīvos aktus var piemērot arī pēc VIS likuma spēkā zaudēšanas, interpretējot tajos ietvertās normas atbilstoši likumprojektā ietvertajam regulējumam.  Savukārt, lai mazinātu administratīvo slogu, kas saistīts ar grozījumu veikšanu attiecīgajos normatīvajos aktos, ja rodas interpretācijas riski, VARAM ierosina nepieciešamos grozījumus veikt tikai kopā ar citiem (būtiskajiem) grozījumiem šajos normatīvajos aktos.  VARAM norāda, ka uzdevumā minētajos normatīvajos aktos saistībā ar VIS likuma spēka zaudēšanu nav jāveic grozījumi attiecībā uz:  1) VIS pārzinim noteiktajām funkcijām, uzdevumiem un mērķiem, kuru izpildei nepieciešamās informācijas apriti nodrošina, izveidojot VIS, un kuras atbilstoši VIS likumam ir jānorāda normatīvajos aktos. Proti, attiecīgās funkcijas, uzdevumi un mērķi tiek uzskatīti par tādiem informācijas aprites mērķiem (tai skaitā valsts pārvaldes funkcijām un uzdevumiem), kuru izpildei ir nepieciešama apritē esošā informācija un kuri atbilstoši likumprojektam ir jānorāda normatīvajos aktos par informācijas aprites nodrošināšanu ar IKT palīdzību;  2) VIS iekļaujamās informācijas nodošanas kārtību un nosacījumiem piekļuves nodrošināšanai VIS iekļautajai informācijai, kuri atbilstoši VIS likumam ir jānorāda normatīvajos aktos. Proti, attiecīgā kārtība un piekļuves nosacījumi tiek uzskatīti par informācijas aprites kārtību un apstrādes nosacījumiem, kuri ir jāievēro, lietojot informācijas sistēmu vai ar to saistītos IKT (tehnoloģiskos) pakalpojumus, un kuri atbilstoši likumprojektam ir jānorāda normatīvajos aktos par informācijas aprites nodrošināšanu ar IKT palīdzību.  Savukārt, ja rodas nepieciešamība grozīt attiecīgos normatīvos aktus, lai aktualizētu tajos norādītās funkcijas, uzdevumus vai mērķus, kā arī kārtību vai piekļuves nosacījumus, kas saistīti ar informācijas aprites nodrošināšanu, tad nepieciešamie grozījumi (pēc VIS likuma spēka zaudēšanas) jāveic, ievērojot likumprojektā ietverto regulējumu. |
| 3. Ievērojot likumprojektā ietverto regulējumu, VARAM uzskata par lietderīgu izvērtēt nepieciešamību veikt grozījumus:  1) normatīvajos aktos par Eiropas Savienības struktūrfondu 2014. - 2020.gada plānošanas perioda vadību, kas nosaka kārtību attiecībā uz ERAF ietvaros īstenojamo VIS attīstības projektu uzraudzību[[19]](#footnote-19). Proti, ievērojot VIS likumā noteikto, šajos normatīvajos aktos minēto VIS, kā arī VIS savietotāju pēc būtības var uzskatīt par informācijas sistēmu jeb IKT (tehnoloģisko) resursu likumprojekta izpratnē. Turklāt šajos normatīvajos aktos noteiktā VIS attīstības projektu uzraudzības kārtība tiks pārskatīta, nosakot atbilstoši likumprojekta deleģējumam kārtību, kādā saskaņo IKT pasākumus, kā arī finansē to īstenošanu un rezultātu uzturēšanu[[20]](#footnote-20);  2) normatīvajos aktos par IKT drošību noteikto kārtību, kādā tiek nodrošināta IKT sistēmu atbilstība minimālajām drošības prasībām[[21]](#footnote-21). Proti, ievērojot VIS likumā noteikto, šajos normatīvajos aktos minētās IKT sistēmas pēc būtības ir IKT (tehnoloģiskie) resursi (tostarp VIS kā informācijas sistēmas) likumprojekta izpratnē, savukārt VIS drošības pārvaldnieks ir atbildīgā persona, kura īsteno IKT drošības pārvaldību attiecībā uz VIS, veicot attiecīgos pienākumus institūcijās atbilstoši Informācijas tehnoloģiju drošības likumam[[22]](#footnote-22). VARAM vērš uzmanību, ka likumprojekts neregulē IKT drošības pārvaldību, jo attiecīgajā jomā nepieciešamais regulējums jau ir ietverts normatīvajos aktos par IKT drošību. Ievērojot to, ir jāizvērtē, vai šajos normatīvajos aktos ir jāveic grozījumi attiecībā uz atbildīgajām personām, kas īsteno IKT drošības pārvaldību, lai noteiktu šīm personām prasības, kas pašlaik ir noteiktas VIS drošības pārvaldniekiem atbilstoši VIS likuma normām[[23]](#footnote-23). |
| 4. Ievērojot normatīvajos aktos par Eiropas Savienības struktūrfondu 2014. - 2020.gada plānošanas perioda vadību noteikto kārtību, nozares ministrijām ir jānodrošina, kad ir pabeigta ERAF projektu īstenošana, lai būtu apstiprināts tiesiskais regulējums, kas nosaka projektu ietvaros iegūto rezultātu darbību un lietošanu[[24]](#footnote-24). Izvērtējot attiecīgā regulējuma saturu un apjomu, VARAM ir secinājusi, ka projektu ietvaros iegūto rezultātu (piemēram, Datu publicēšanas platformas, Datu izplatīšanas platformas, VIRSIS un citu IKT rīku vai risinājumu) darbības un lietošanas kārtība ir jānosaka tādos normatīvajos aktos, kuri tiks izdoti saskaņā ar likumprojektā ietverto deleģējumu. |
| 2. | Atbildīgā institūcija | VARAM |
| 3. | Cita informācija | Izstrādājot likumprojektu, ir ņemti vērā tādi IKT pārvaldības principi, uz kuriem balstās VIS likums, bet kuri nav pretrunā ar likumprojekta mērķi un būtību (attiecīgie principi tiks ņemti vērā, izstrādājot arī MK noteikumus, kas izriet no likumprojektā ietvertā deleģējuma), proti:   1. atbilstoši VIS likumam VIS darbību koordinē, īstenojot vienotu valsts politiku, kas attiecas uz VIS attīstību un uzturēšanu. Ņemot vērā šo principu, likumprojektā ir noteikts, ka IKT pārvaldība ir jāīsteno, kā arī jākoordinē un jāfinansē, ievērojot tādu IKT politiku, kas balstās uz vienotu pieeju attiecībā uz IKT izmantošanu valsts pārvaldē un kuru izstrādā un apstiprina normatīvajos aktos par valsts un sabiedrības attīstības plānošanu noteiktajā kārtībā[[25]](#footnote-25). Turklāt likumprojekts ietver deleģējumu izdot MK noteikumus, kuri nosaka kārtību, kādā nodrošina IKT pārvaldības koordinēšanu[[26]](#footnote-26); 2. atbilstoši VIS likumam VARAM koordinē VIS darbību un sniedz priekšlikumus par VIS attīstību. Ņemot vērā šo principu, likumprojektā ir noteikts, ka institūciju darbību IKT pārvaldības jomā koordinē tāda institūcija, kas saskaņā ar tās darbību reglamentējošiem normatīvajiem aktiem pilda attiecīgajā jomā vadošās iestādes funkcijas un uzdevumus (turpmāk – vadošā iestāde), turklāt vadošā iestāde pārrauga ar IKT izmantošanu saistīto situāciju valsts pārvaldē (ieskaitot pašvaldības) un sniedz priekšlikumus vai atzinumus par IKT politikas noteikšanu, īstenošanu vai aktualizēšanu. Likumprojekts paredz, ka IKT pārvaldību koordinē ne tikai VARAM kā vadošā iestāde[[27]](#footnote-27), bet arī citas ministrijas (valsts pārvaldes nozaru augstākās iestādes), kā arī pašvaldības; 3. atbilstoši VIS likumam VARAM koordinē, organizē un vada VIS reģistra darbību, veicot VIS reģistrāciju (VIS uzskaitei un to funkciju identificēšanai). Ņemot vērā šo principu, likumprojektā ir noteikts, ka VARAM (vadošā iestāde), sadarbojoties ar citām ministrijām (nozaru augstākajām iestādēm), pašvaldībām, IKT pārziņiem un informācijas pārziņiem, nodrošina tādas informācijas veidošanu, uzturēšanu un lietošanu, kas nepieciešama, lai īstenotu IKT pārvaldību, tai skaitā IKT pasākumus. Turklāt likumprojekts paredz izdot MK noteikumus, kas nosaka IKT pārvaldības īstenošanai nepieciešamo informāciju, kā arī tās aprites kārtību[[28]](#footnote-28) (šie noteikumi aizstās saskaņā ar VIS likumu izdotos MK noteikumus, kuri nosaka VIS reģistrācijas kārtību[[29]](#footnote-29)); 4. atbilstoši VIS likumam VIS, kuras lietojot, tiek nodrošināta valsts funkciju izpildei nepieciešamās informācijas aprite, izveido, kā arī reorganizē un likvidē, pamatojoties uz normatīvajiem aktiem. Ņemot vērā šo principu, likumprojektā ir noteikts, ka institūcijas nodrošina informācijas apriti ar IKT palīdzību, pamatojoties uz normatīvajiem aktiem. Turklāt likumprojekts nosaka, ka institūcijas nodrošina un lieto IKT atbilstoši to izmantošanas mērķim, kas saistīts ar valsts pārvaldes darbības īstenošanu (arī pārvaldes uzdevumu izpildes un informācijas aprites nodrošināšanu), pamatojoties uz šo darbību reglamentējošiem normatīvajiem aktiem; 5. atbilstoši VIS likumam katras VIS, kā arī katra VIS savietotāja izveidošanas, reorganizēšanas vai likvidēšanas projektus saskaņo ar VARAM. Ņemot vērā šo principu, likumprojektā ir noteikts, ka IKT pasākumi (ieskaitot IKT projektus) ir jāsaskaņo ar VARAM (vadošo iestādi), taču šī prasība attiecas tikai uz tādiem IKT pasākumiem, kas būtiski ietekmē IKT izmantošanu valsts pārvaldē. Turklāt saskaņā ar likumprojektu ir paredzēts izdot MK noteikumus, kuri nosaka IKT pasākumu saskaņošanas kārtību[[30]](#footnote-30) (šie noteikumi aizstās saskaņā ar VIS likumu izdotos MK noteikumus, kuri nosaka VIS attīstības projektu uzraudzības kārtību[[31]](#footnote-31)); 6. atbilstoši VIS likumam VIS tiek uzturētas valsts budžeta līdzekļu ietvaros, turklāt valsts budžeta pieprasījumam par finanšu līdzekļu piešķiršanu VIS izveidošanai, attīstībai un uzturēšanai pievienojams VARAM atzinums. Ņemot vērā šo principu, likumprojektā ir noteikts, ka IKT pārvaldības finansēšanu nodrošina, izmantojot tam paredzētos valsts vai pašvaldību budžeta līdzekļus, ārvalstu finanšu palīdzību vai citus finansēšanas avotus (finanšu līdzekļus IKT pārvaldībai plāno un pieprasa normatīvajos aktos par budžetu un finanšu vadību noteiktajā kārtībā[[32]](#footnote-32)), savukārt valsts budžeta pieprasījumi par finanšu līdzekļu piešķiršanu IKT pārvaldībai ir jāsaskaņo ar VARAM (vadošo iestādi). Turklāt saskaņā ar likumprojektu paredzēts izdot MK noteikumus, kas nosaka kārtību, kādā nodrošina IKT pārvaldības finansēšanu, kā arī saskaņo valsts budžeta pieprasījumus par finanšu līdzekļu piešķiršanu IKT pārvaldībai[[33]](#footnote-33); 7. VIS likums paredz institūcijai, kas organizē un vada VIS darbību (VIS pārzinim), iespēju pilnvarot citu institūciju (VIS turētāju) uzturēt VIS informācijas un tehnisko resursu funkcionalitāti un nodrošināt informācijas apriti. Savukārt likumprojekts paredz iespēju sadalīt IKT pārziņa un informācijas pārziņa lomas starp dažādām institūcijām, nosakot katrai lomai (atbilstoši tās specifikai) savu kompetenci un atbildību, kā arī savstarpējās sadarbības nosacījumus; 8. atbilstoši VIS likumam gan VIS pārzinis, gan VIS turētājs īsteno savu darbību saskaņā ar normatīvajiem aktiem (VIS pārzinis organizē un vada VIS darbību, bet VIS turētājs uztur šīs sistēmas informācijas un tehnisko resursu funkcionalitāti un nodrošina informācijas apriti). Ņemot vērā šo principu, likumprojekts nosaka, ka institūcijas (tostarp IKT pārziņi un informācijas pārziņi) nodrošina un lieto IKT, kā arī nodrošina informācijas apriti ar IKT palīdzību, īstenojot attiecīgo darbību atbilstoši pienākumiem un tiesībām, kā arī ievērojot kārtību un prasības, kas noteiktas normatīvajos aktos. VARAM norāda, ka VIS turētājs veic VIS likumā noteiktās funkcijas, savukārt IKT pārziņa un informācijas pārziņa pienākumus un tiesības noteiks MK noteikumi par IKT (tehnoloģisko) resursu un informācijas resursu nodrošināšanu un lietošanu[[34]](#footnote-34), kuri tiks izdoti saskaņā ar likumprojektu (šie noteikumi aizstās saskaņā ar VIS likumu izdotos MK noteikumus, kuri nosaka VIS vispārējās tehniskās prasības[[35]](#footnote-35), VIS savietotāju un integrētā VIS ietilpstošo VIS aizsardzības prasības[[36]](#footnote-36), kā arī kārtību, kādā nodrošina informācijas apriti, izmantojot VIS savietotāju, un izveido, attīsta un likvidē VIS savietotāju [[37]](#footnote-37)); 9. atbilstoši VIS likumam VIS turētājs nodrošina piekļūšanu VIS vispārpieejamai informācijai globālajā datoru tīklā (internetā), turklāt Ņemot vērā šo principu, likumprojektā ir noteikts, ka IKT pārzinis un informācijas pārzinis atbilstoši savai kompetencei nodrošina IKT (tehnoloģisko) resursu un informācijas resursu pieejamību, turklāt likumprojekts paredz izdot MK noteikumus, kuri nosaka vispārīgās prasības IKT (tehnoloģisko) resursu, kā arī informācijas resursu nodrošināšanai un lietošanai[[38]](#footnote-38), tai skaitā prasības saistībā ar attiecīgo resursu pieejamību; 10. atbilstoši VIS likumam VIS informācija ir pieejama saskaņā ar normatīvajiem aktiem. Ņemot vērā šo principu, likumprojekts nosaka, ka institūcijas nodrošina informācijas apriti, īstenojot attiecīgo darbību atbilstoši pienākumiem un tiesībām, kā arī ievērojot kārtību un prasības, kas noteiktas normatīvajos aktos, tai skaitā par informācijas atklātību un aizsardzību[[39]](#footnote-39); 11. atbilstoši VIS likumam VIS apvieno integrētā VIS (loģiskā VIS apvienībā, kurā vienotā informācijas laukā tiek uzturēti atsevišķu VIS dati). Ņemot vērā šo principu, likumprojekts nosaka, ka IKT pārzinis un informācijas pārzinis atbilstoši savai kompetencei nodrošina IKT (tehnoloģisko) resursu un informācijas resursu savietojamību, turklāt likumprojekts ietver deleģējumu izdot MK noteikumus, kuri nosaka vispārīgās prasības IKT (tehnoloģisko) resursu, kā arī informācijas resursu nodrošināšanai un lietošanai[[40]](#footnote-40), tai skaitā prasības saistībā ar attiecīgo resursu savietojamību; 12. atbilstoši VIS likumam VIS pārziņi var izmantot VIS savietotāju, lai nodrošinātu informācijas apriti integrētas VIS ietvaros (starp VIS), kā arī starp VIS un citām informācijas sistēmām, turklāt VIS likums regulē VIS savietotāja nodrošināšanu un lietošanu, nosakot savietotāja darbības kritērijus, kuri ir jāievēro gan VIS savietotāja pārzinim, izvērtējot VIS savietotāja izveidošanas, attīstīšanas vai likvidēšanas lietderību, gan VIS pārziņiem, pieņemot lēmumu par informācijas aprites nodrošināšanu, izmantojot VIS savietotāju. Ņemot vērā šo principu, likumprojekts nosaka, ka institūcijas nodrošina un lieto IKT, īstenojot attiecīgo darbību atbilstoši pienākumiem un tiesībām, kā arī ievērojot kārtību un prasības, kas noteiktas normatīvajos aktos, tai skaitā par IKT (tehnoloģisko) resursu nodrošināšanu un lietošanu. Savukārt saskaņā ar likumprojektu ir paredzēts izdot MK noteikumus, kas nosaka vispārīgās prasības IKT (tehnoloģisko) resursu (ieskaitot informācijas sistēmas) un pakalpojumu nodrošināšanai un lietošanai [[41]](#footnote-41). Ņemot vērā, ka VIS savietotājs pēc būtības ir IKT (tehnoloģiskais) resurss likumprojekta izpratnē, prasības VIS savietotāja nodrošināšanai un lietošanai tiks ietvertas attiecīgajos MK noteikumos; 13. atbilstoši VIS likumam VIS savietotāja pārzinis lemj par līguma slēgšanu ar VIS pārziņiem un citām institūcijām, kuru pārziņā esošās informācijas sistēmas ir iesaistītas informācijas aprites nodrošināšanā ar VIS, un var atteikt līguma slēgšanu, ja normatīvajos aktos noteiktie informācijas aprites nosacījumi ir pietiekami informācijas aprites nodrošināšanai, izmantojot VIS savietotāju. Ņemot vērā šo principu, likumprojektā ir noteikts, ka institūcijas, nodrošinot un lietojot IKT (tehnoloģiskos) resursus un pakalpojumus, kā arī īstenojot darbību, kas saistīta ar IKT izmantošanu (piemēram, nodrošinot informācijas apriti), savstarpēji sadarbojas normatīvajos aktos par sadarbību valsts pārvaldē noteiktajā kārtībā, savukārt, ja normatīvajos aktos noteiktā kārtība un prasības IKT (tehnoloģisko) resursu un pakalpojumu nodrošināšanai un lietošanai (vai informācijas aprites kārtība un apstrādes nosacījumi) ir pietiekamas, lai nodrošinātu un lietotu šos resursus un pakalpojumus (vai nodrošinātu informācijas apriti), tad institūcijas īsteno attiecīgo sadarbību, neslēdzot savstarpējo līgumu; 14. atbilstoši VIS likumam VIS turētājs nodrošina iespēju identificēt informāciju jebkurā informācijas aprites posmā, turklāt, lai aizsargātu VIS no nesankcionētas pieejas, VIS turētājs nodrošina VIS lietotāju identitātes un piekļuves tiesību pārbaudi. Ņemot vērā šo principu, likumprojektā ir noteikts, ka IKT pārzinis un informācijas pārzinis atbilstoši savai kompetencei nodrošina IKT (tehnoloģisko) resursu un informācijas resursu drošību, turklāt likumprojektā ir deleģējums izdot MK noteikumus, kas nosaka vispārīgās prasības IKT (tehnoloģisko) resursu, kā arī informācijas resursu nodrošināšanai un lietošanai[[42]](#footnote-42), tai skaitā prasības saistībā ar attiecīgo resursu drošību; 15. atbilstoši VIS likumam normatīvajos aktos noteikto VIS drošības prasību ievērošanu nodrošina VIS pārzinis, nosakot VIS drošības pārvaldnieku, kas īsteno attiecīgās VIS drošību, savukārt likumprojekts neregulē IKT drošības pārvaldību, jo attiecīgajā jomā nepieciešamais regulējums jau ir ietverts normatīvajos aktos par IKT drošību[[43]](#footnote-43), taču likumprojektā noteikts, ka institūcijas nodrošina un lieto IKT, īstenojot attiecīgo darbību atbilstoši pienākumiem un tiesībām, kā arī ievērojot kārtību un prasības, kas noteiktas normatīvajos aktos, tai skaitā par IKT drošību; 16. VIS likums aizliedz vākt no datu subjektiem un ievadīt VIS datu bāzēs datus, kas ir pieejami integrētā VIS, turklāt VIS likums nosaka, ka dati ir jāreģistrē tikai vienu reizi atbilstošajā reģistrā (integrētā VIS normatīvajos aktos noteikto reģistrējamo objektu identificēšanai, kurā jānodrošina datu aktualizācija). Ņemot vērā šo principu, likumprojekts nosaka, ka institūcijas nodrošina informācijas apriti, īstenojot attiecīgo darbību atbilstoši pienākumiem un tiesībām, kā arī ievērojot kārtību un prasības, kas noteiktas normatīvajos aktos, tai skaitā par informācijas apriti, kuru institūcijas nodrošina ar IKT palīdzību. Šajos normatīvajos aktos[[44]](#footnote-44) ir noteikts, ka institūcija iegūst nepieciešamo informāciju pati, nevis pieprasa no personas, ja attiecīgā informācija ir citas institūcijas rīcībā, turklāt institūcija pieprasa savu funkciju un uzdevumu veikšanai nepieciešamo informāciju no citas institūcijas, kas nodrošina attiecīgās informācijas vākšanu, reģistrēšanu un aktualizēšanu. Ievērojot minētās normas, tiks izstrādāti likumprojektā paredzētie MK noteikumi, kuri noteiks vispārīgās prasības informācijas resursu nodrošināšanai un lietošanai[[45]](#footnote-45); 17. atbilstoši VIS likumam VIS datu subjektam ir tiesības saņemt no VIS datus, kā arī paziņot VIS turētājam par pamanītajām nepilnībām datos, kas attiecas uz šo datu subjektu, un pieprasīt šo datu labošanu. Ņemot vērā šo principu, likumprojektā ir noteikts, ka institūcijas nodrošina informācijas apriti, īstenojot attiecīgo darbību atbilstoši pienākumiem un tiesībām, kā arī ievērojot kārtību un prasības, kas noteiktas normatīvajos aktos, tai skaitā par informācijas apriti, kuru institūcijas nodrošina ar IKT palīdzību. Šajos normatīvajos aktos[[46]](#footnote-46) ir noteikts, ka datu subjektam ir tiesības iegūt visu informāciju, kas par viņu ir savākta jebkurā personas datu apstrādes sistēmā, kā arī piekļūt saviem datiem un izdarīt tajos labojumus vai pieprasīt pārzinim šo datu labošanu. Ievērojot minētās normas, tiks izstrādāti likumprojektā paredzētie MK noteikumi, kas noteiks vispārīgās prasības informācijas resursu nodrošināšanai un lietošanai[[47]](#footnote-47); 18. VIS likums nosaka, ka VIS datu bāze ir valsts īpašums, bet IKT līdzekļi (informācijas tehnoloģijas un informācijas pārraides līdzekļi), kas nodrošina VIS darbību, var būt publiskais vai privātais īpašums (tai skaitā valsts vai pašvaldības privātais īpašums). VARAM norāda, ka likumprojekta izpratnē VIS datu bāze ir informācijas resurss (par šiem resursiem atbild institūcijas, kas īsteno informācijas pārziņa darbību), savukārt IKT līdzekļi ietilpst IKT (tehnoloģiskajos) resursos (par šiem resursiem atbild institūcijas, kas īsteno IKT pārziņa darbību). Turklāt likumprojekts nosaka, ka institūcijas nodrošina un lieto IKT, kā arī nodrošina informācijas apriti, īstenojot attiecīgo darbību atbilstoši pienākumiem un tiesībām, kā arī ievērojot kārtību un prasības, kas noteiktas normatīvajos aktos, tai skaitā par IKT (tehnoloģisko) resursu un informācijas resursu nodrošināšanu un lietošanu. Pašlaik viens no attiecīgajiem normatīvajiem aktiem[[48]](#footnote-48) regulē kārtību, kādā institūcijas (pasūtītāji) izstrādā un slēdz ārvalstu finanšu instrumentu finansētos piegādes vai pakalpojumu līgumus (arī saistībā ar IKT izmantošanu), nosakot, ka datubāzes, kas tiek radītas, izmantojot no institūcijas saņemtos vai tās uzdevumā savāktos vai apkopotos datus, pieder institūcijai (pasūtītājam), turklāt saskaņā ar šo kārtību līgumā ir jāparedz, ka pasūtītājs iegūst un kļūst tiesīgs izmantot programmatūras pirmkodu un citas intelektuālā īpašuma tiesības, ja tas ir nepieciešams, lai pasargātu pasūtītāju (institūciju) pret riskiem, kas rodas piegādātāja (privātpersonas) maksātnespējas vai likvidācijas dēļ. VARAM norāda, ka saskaņā ar likumprojektu ir paredzēts izdot MK noteikumus, kas nosaka vispārīgās prasības IKT (tehnoloģisko) resursu un informācijas resursu nodrošināšanai un lietošanai[[49]](#footnote-49). Ievērojot to, VARAM uzskata par lietderīgu jautājumu par IKT (tehnoloģisko), kā arī informācijas resursu piederību noregulēt minētajos MK noteikumos, nodrošinot attiecīgo normu piemērošanu neatkarīgi no IKT pārvaldības (tai skaitā informācijas aprites nodrošināšanas ar IKT palīdzību) finansēšanas avota; 19. VIS likums nosaka, ka gadījumā, ja VIS datu bāze ir autortiesību (blakustiesību) objekts, VIS pārzinis vienojas ar attiecīgo autortiesību (blakustiesību) subjektu par šīs datu bāzes izmantošanu. Savukārt likumprojekts nesatur normas par autortiesību (blakustiesību) objektu izmantošanu, bet nosaka, ka institūcijas nodrošina un lieto IKT, kā arī nodrošina informācijas apriti ar IKT palīdzību, īstenojot attiecīgo darbību atbilstoši pienākumiem un tiesībām, kā arī ievērojot kārtību un prasības, kas noteiktas normatīvajos aktos, tai skaitā par autortiesībām, ja IKT (tehnoloģiskie) resursi vai informācijas resursi ir autortiesību objekts[[50]](#footnote-50); 20. VIS likums paredz, ka VIS pārzinis var nodrošināt informācijas apriti starp savu VIS un privātpersonu pārziņā esošajām informācijas sistēmām, sadarbojoties ar attiecīgajām personām normatīvajos aktos noteiktajā kārtībā. Ņemot vērā šo principu, likumprojektā ir noteikts, ka institūcijas var (ja tas ir iespējams un lietderīgi) iesaistīt tādas privātpersonas, kuru darbība nav saistīta ar valsts pārvaldi, institūciju informācijas aprites nodrošināšanā vai IKT nodrošināšanā un lietošanā, sadarbojoties ar šīm privātpersonām atbilstoši normatīvajiem aktiem[[51]](#footnote-51). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2017.gada 10.martā likumprojekts tika nosūtīts izvērtēšanai Latvijas Informācijas un komunikācijas tehnoloģijas asociācijai, Latvijas atvērto tehnoloģiju asociācijai, Latvijas Tirdzniecības un rūpniecības kamerai un Latvijas Darba devēju konfederācijai izskatīšanai un komentāru sniegšanai.  2017.gada 24.aprīlī likumprojekts tika nopublicēts VARAM tīmekļvietnē [www.varam.gov.lv](http://www.varam.gov.lv), paziņojot par sabiedrības līdzdalības iespējām likumprojekta izstrādes procesā.  2017.gada 25.augustā precizētais likumprojekts tika nosūtīts iepriekšminētajām biedrībām atkārtotai izvērtēšanai. |
| 2. | Sabiedrības līdzdalība projekta izstrādē | Sabiedriskās apspriešanas laikā viedokli par likumprojektu ir sniegusi Latvijas atvērto tehnoloģiju asociācija. |
| 3. | Sabiedrības līdzdalības rezultāti | Likumprojekta redakcijā tika precizētas normas, kas attiecas uz:  1) jēdzienu skaidrojumu (piemēram, IKT politika, IKT pārziņa darbība (kā institūcijas loma), IKT (tehnoloģiskais) resurss un pakalpojums, informācijas pārziņa darbība (kā institūcijas loma), informācijas resurss);  2) kritērijiem, kuri jāievēro, nosakot, īstenojot un aktualizējot IKT politiku;  3) prasību nodrošināt IKT pārvaldību, kā arī informācijas apriti ar IKT palīdzību atbilstoši IKT politikai;  4) atbildības sadalījumu, kas saistīts ar IKT (tehnoloģisko) resursu un pakalpojumu nodrošināšanu un lietošanu, kā arī informācijas aprites nodrošināšanu, izmantojot IKT. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM (vadošā iestāde IKT pārvaldības jomā), ministrijas (valsts pārvaldes nozaru augstākās iestādes), kā arī citas institūcijas (valsts un pašvaldību iestādes un kapitālsabiedrības), kuras izmanto IKT. |
| 2. | Projekta izpildes ietekme uz pārvaldes funkcijām un institucionālo struktūru | Likumprojekts tiks izpildīts, izmantojot institūcijām pieejamos cilvēkresursus.  Likumprojekta izpilde neietekmēs pārvaldes funkcijas vai institucionālo struktūru.  Jaunas institūcijas netiks izveidotas, nenotiks esošo institūciju likvidācija vai reorganizācija. |
| 3. | Cita informācija | Nav |

Vides aizsardzības un reģionālās attīstības ministrs K.Gerhards

Ķeņģis, 67026929,

[vitalijs.kengis@varam.gov.lv](mailto:vitalijs.kengis@varam.gov.lv)

1. MK 2017.gada 11.janvāra rīkojuma Nr.19 “Grozījums Ministru kabineta 2013.gada 19.februāra rīkojumā Nr.57 “Par koncepciju “Valsts informācijas un komunikācijas tehnoloģiju pārvaldības organizatoriskais modelis””” redakcijā [↑](#footnote-ref-1)
2. sk. šīs anotācijas IV sadaļas 3.punktā sniegto informāciju [↑](#footnote-ref-2)
3. projekts tiek īstenots Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros [↑](#footnote-ref-3)
4. termini “iestāde”, “privātpersona” un “publiska persona” likumprojektā lietoti Valsts pārvaldes iekārtas likuma izpratnē [↑](#footnote-ref-4)
5. sk. Valsts pārvaldes iekārtas likuma XI nodaļu, kas ietver regulējumu par publiskas personas darbību privāto tiesību jomā, kā arī atsauci uz Publiskas personas kapitāla daļu un kapitālsabiedrību pārvaldības likumu [↑](#footnote-ref-5)
6. sk. Publiskās un privātās partnerības likuma regulējumu attiecībā uz privātpersonas kā privātā partnera rīcībā esošo finanšu līdzekļu piesaistīšanu, lai nodrošinātu publiskās un privātās partnerības līguma saistību izpildi [↑](#footnote-ref-6)
7. sk. Publisko iepirkumu likum, kā arī Publiskās un privātās partnerības likuma regulējumu attiecībā uz preču piegādi vai pakalpojumu sniegšanu institūcijām no privātpersonām, noslēdzot attiecīgā iepirkuma līgumu (ar vai bez līgumiskās vai institucionālās publiskās un privātās partnerības dibināšanas) [↑](#footnote-ref-7)
8. sk. Valsts pārvaldes iekārtas likuma XI nodaļas regulējumu attiecībā uz publiskas personas darbību privāto tiesību jomā [↑](#footnote-ref-8)
9. sk. Valsts pārvaldes iekārtas likuma XIII nodaļas regulējumu par valsts pārvaldes pakalpojumiem [↑](#footnote-ref-9)
10. sk. Informācijas atklātības likuma regulējumu attiecībā uz tādas informācijas apriti, kuru ievieto internetā, ieskaitot atvērtos datus, vai kuru izsniedz, izmantojot elektroniskos saziņas līdzekļus [↑](#footnote-ref-10)
11. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-11)
12. projekts tiek īstenots Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros [↑](#footnote-ref-12)
13. sk. šīs anotācijas I sadaļas 4.punktā sniegto informāciju [↑](#footnote-ref-13)
14. sk. šīs anotācijas III sadaļas 7.punktā sniegto informāciju [↑](#footnote-ref-14)
15. tiesību aktu vietnē “Likumi.lv” ir publicēti ap 250 spēkā esošo normatīvo aktu (likumu un MK noteikumu), kuros ir ietverti VIS likumā lietotie termini [↑](#footnote-ref-15)
16. likumprojekts paredz atzīt par spēku zaudējušu VIS likumu (skatīt šīs anotācijas I sadaļas 2.punktā sniegto informāciju) [↑](#footnote-ref-16)
17. sk. likumprojekta 7.panta otrajā daļā ietverto regulējumu, kas pēc būtības atbilst VIS likuma 5.panta pirmajā daļā noteiktajai normai [↑](#footnote-ref-17)
18. sk. likumprojekta 1.panta pirmo daļu un VIS likuma 1.pantu [↑](#footnote-ref-18)
19. sk. MK 2015.gada 17.novembra noteikumus Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” [↑](#footnote-ref-19)
20. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-20)
21. sk. Informācijas tehnoloģiju drošības likumu, kā arī MK 2015.gada 28.jūlija noteikumus Nr.442 „Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” [↑](#footnote-ref-21)
22. sk. Informācijas tehnoloģiju drošības likuma 8.pantu [↑](#footnote-ref-22)
23. sk. VIS likuma 14. un 15.pantu [↑](#footnote-ref-23)
24. sk. MK 2015.gada 17.novembra noteikumu Nr.653 „Darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 40.punktu [↑](#footnote-ref-24)
25. sk. Attīstības plānošanas sistēmas likumu, kā arī MK 2014.gada 2.decembra noteikumus Nr.737 “Attīstības plānošanas dokumentu izstrādes un ietekmes izvērtēšanas noteikumi” [↑](#footnote-ref-25)
26. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-26)
27. VARAM ir vadošā iestādes funkcijas un uzdevumus IKT pārvaldības jomā pilda (sk. MK 2011.gada 29.marta noteikumu Nr.233 “Vides aizsardzības un reģionālās attīstības ministrijas nolikums” 1.7., 4.1.8. un 5.7.apakšpunktu) [↑](#footnote-ref-27)
28. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-28)
29. sk. MK 2005.gada 2.augusta noteikumus Nr.572 “Valsts informācijas sistēmu reģistrācijas noteikumi” [↑](#footnote-ref-29)
30. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-30)
31. sk. MK 2006.gada 24.janvāra noteikumus Nr.71 “Valsts informācijas sistēmu attīstības projektu uzraudzības kārtība” [↑](#footnote-ref-31)
32. sk. likumu “Par budžetu un finanšu vadību”, kā arī MK 2012.gada 31.jūlija noteikumus Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” [↑](#footnote-ref-32)
33. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-33)
34. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-34)
35. sk. MK 2005.gada 11.oktobra noteikumus Nr.764 “Valsts informācijas sistēmu vispārējās tehniskās prasības” [↑](#footnote-ref-35)
36. sk. MK 2012.gada 19.jūnija noteikumus Nr.421 “Valsts informācijas sistēmu savietotāju un integrēto valsts informācijas sistēmu aizsardzības prasības” [↑](#footnote-ref-36)
37. sk. MK 2016.gada 14.jūnija noteikumus Nr.374 “Valsts informācijas sistēmu savietotāja noteikumi” [↑](#footnote-ref-37)
38. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-38)
39. sk. Informācijas atklātības likumu, Fizisko personu datu aizsardzības likumu, likumu “Par valsts noslēpumu” un citus likumus, kuri regulē pieeju institūciju rīcībā esošajai informācijai [↑](#footnote-ref-39)
40. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-40)
41. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-41)
42. sk. turpat [↑](#footnote-ref-42)
43. sk. Informācijas tehnoloģiju drošības likumu, kā arī MK 28.07.2015. noteikumus Nr.442 „Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” [↑](#footnote-ref-43)
44. sk. Valsts pārvaldes iekārtas likuma 10.panta astoto daļu, kā arī MK 2010.gada 13.aprīļa noteikumu Nr.357 “Kārtība, kādā iestādes sadarbojoties sniedz informāciju elektroniskā veidā, kā arī nodrošina un apliecina šādas informācijas patiesumu” 3.punktu [↑](#footnote-ref-44)
45. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-45)
46. sk. Fizisko personu datu aizsardzības likuma 8.panta otrās daļas 2.punktu, 15.panta pirmo daļu un 16.panta pirmo daļu [↑](#footnote-ref-46)
47. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-47)
48. sk. MK 2016.gada 20.septembra instrukcijas Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 136. un 141.punktu [↑](#footnote-ref-48)
49. sk. šīs anotācijas IV sadaļas 1.punkta 1.apakšpunktā sniegto informāciju [↑](#footnote-ref-49)
50. autortiesības attiecībā uz datu bāzēm (kā informācijas resursu) un datorprogrammām (kā IKT (tehnoloģisko) resursu), kā arī attiecīgo autortiesību objektu izmantošanu regulē Autortiesību likums [↑](#footnote-ref-50)
51. sk. šīs anotācijas II sadaļas 4.punktā sniegto informāciju [↑](#footnote-ref-51)